สถานีมักกะสัน

สถานีมักกะสัน  เป็นสถานีที่ตั้งอยู่ในพื้นที่เขตราชเทวี กรุงเทพมหานคร ในเส้นทาง
ซึ่งสถานีทั้งสองใช้งานชื่อเดียวกัน แต่อยู่ห่างกันประมาณ 
สถานีรถไฟฟ้าแอร์พอร์ต เรล ลิงก์ สถานีมักกะสัน.
สถานีมักกะสัน (รหัส: A6) หรือ สถานีรับส่งผู้โดยสารอากาศยานในเมือง เป็นสถานีรถไฟฟ้าแอร์พอร์ต เรล ลิงก์แบบยกระดับ ในเส้นทางสายซิตี้เชื่อมท่าอากาศยานสุวรรณภูมิ ในพื้นที่ถนนรัชดาภิเษก (อโศก-ดินแดง) แขวงมักกะสัน เขตราชเทวี กรุงเทพมหานคร สถานีแห่งนี้เป็นสถานีเดียวในระบบรถไฟฟ้าแอร์พอร์ต เรล ลิงก์ ที่มีจอแสดงผลข้อมูลเที่ยวบินตรงจากท่าอากาศยานสุวรรณภูมิติดตั้งอยู่ และในอนาคตจะยังเป็นสถานีของรถไฟความเร็วสูงเชื่อม 3 สนามบิน
ที่ตั้ง.
บนแนวเส้นทางรถไฟทางไกลสายตะวันออก ถัดจากสถานีรถไฟมักกะสัน และสถานีราชปรารภ บริเวณจุดตัดถนนกำแพงเพชร 7 กับถนนรัชดาภิเษก (อโศก-ดินแดง) ฝั่งตะวันตกเฉียงเหนือ ในพื้นที่แขวงมักกะสัน เขตราชเทวี กรุงเทพมหานคร
แผนผังสถานี.
ในแผนเดิมรถไฟฟ้าแอร์พอร์ต เรล ลิงก์ สถานีมักกะสันจะเชื่อมต่อกับสถานีเพชรบุรีของรถไฟฟ้ามหานครที่ชั้น UB ของตัวอาคาร แต่เนื่องจากเมื่อสำรวจเส้นทางแล้ว พบว่าเส้นทางดังกล่าว มีท่อส่งน้ำมันของปตท. ตามแนวทางรถไฟสายตะวันออก ท่อน้ำประปาของการประปานครหลวง และท่อน้ำทิ้งลงคลองแสนแสบของกรุงเทพมหานคร ที่การรถไฟฟ้าขนส่งมวลชนแห่งประเทศไทยรื้อย้ายจากจุดเดิมเพื่อก่อสร้างสถานีเพชรบุรี ขวางอยู่จึงทำให้การขุดเจาะทางเชื่อมเข้าตัวสถานีรถไฟฟ้ามหานครไม่สามารถทำได้ การรถไฟแห่งประเทศไทยจึงได้เปลี่ยนแผนจากเดิมมาเป็นการก่อสร้าง Skywalk ระยะทาง 166 เมตร จากชั้น U3 ของสถานีฝั่งสายซิตี้ ไปสิ้นสุดที่สถานีเพชรบุรี ทางออก 1 บริเวณลานจอดแล้วจรของสถานี โดยทางเชื่อมดังกล่าวแล้วเสร็จเปิดอย่างไม่เป็นทางการวันที่ 7 สิงหาคม พ.ศ. 2556 และมีพิธีเปิดอย่างเป็นทางการเมื่อวันที่ 10 สิงหาคม พ.ศ. 2556
สิ่งอำนวยความสะดวก.
จุดเช็คอินภายในเมือง.
ในช่วงแรกของการให้บริการ สถานีมีบริการเช็คอิน ผู้โดยสารที่ต้องการต่อเครื่องบินเพื่อเดินทางภายในหรือต่างประเทศ สามารถเช็คอินได้ที่จุดเช็คอิน ซึ่งตั้งอยู่ด้านหน้าของทางเข้าชานชาลาสายเอกซ์เพรส ผู้โดยสารจะต้องเสียค่าโดยสารเป็นจำนวนเงิน 150 บาท โดยผู้โดยสารจะต้องซื้อเหรียญโดยสารที่ห้องจำหน่ายตั๋วโดยสารและขอรับใบเสร็จก่อน จากนั้นให้นำใบเสร็จพร้อมเอกสารไปทำการเช็คอิน ผู้โดยสารจะได้รับใบเสร็จที่ประทับตราของสายการบินเสร็จสิ้นพร้อม Boarding Pass
ปัจจุบัน จุดเช็คอินดังกล่าวได้ปิดทำการไปพร้อม ๆ กับการยุติการให้บริการสายเอกซ์เพรส โดยภายหลังการเสร็จสิ้นการพัฒนาโครงการรถไฟความเร็วสูงเชื่อม 3 สนามบิน รถไฟความเร็วสูงสายตะวันออกเชื่อมสามสนามบิน มีแผนฟื้นฟูจุดเช็คอิน และเปิดทำการใหม่อีกครั้ง เพื่อรองรับการเช็คอินไฟลต์บินของทั้งสามท่าอากาศยาน
สถานีรถไฟทางไกล สถานีรถไฟมักกะสัน.
สถานีรถไฟมักกะสัน (รหัส: 3001; มส.) ตั้งอยู่ที่แขวงมักกะสัน เขตราชเทวี กรุงเทพมหานคร เป็นสถานีรถไฟชั้น 1 ของทางรถไฟสายตะวันออก การรถไฟแห่งประเทศไทย ตั้งอยู่ห่างจากสถานีรถไฟฟ้าแอร์พอร์ต เรล ลิงก์ มักกะสันไปทางทิศตะวันตกตามแนวเส้นทางประมาณ 
ขณะที่จุดจอดรถไฟทางไกลบริเวณใต้สถานีรถไฟฟ้าแอร์พอร์ต เรล ลิงก์ มักกะสัน มีชื่อว่า ที่หยุดรถไฟอโศก
ประวัติ.
สถานีรถไฟมักกะสัน เป็นสถานีที่มีความสำคัญในฐานะของสถานีที่แม่ค้าและผู้ค้าใช้งานเป็นสถานีในการลำเลียงสินค้าประเภทพืช ผัก สัตว์น้ำต่าง ๆ จากพื้นที่เกษตรกรรมทางภาคตะวันออกซึ่งมีทางรถไฟสายตะวันออกวิ่งผ่านเข้ามาจำหน่ายในกรุงเทพมหานครพร้อมกับขบวนรถไฟขาขึ้นในช่วงเช้า โดยมีแหล่งค้าขายสำคัญบริเวณใกล้เคียงสถานีคือ ตลาดสถานีรถไฟมักกะสัน ซึ่งตลาดเริ่มค้าขายตั้งแต่ 8.00 – 10.00 น.
ที่ตั้ง.
สถานีรถไฟมักกะสัน ตั้งอยู่คนละที่กันกับ สถานีรถไฟฟ้าแอร์พอร์ต เรล ลิงก์ มักกะสัน โดยตั้งอยู่ติดกับโรงงานรถไฟมักกะสัน ซึ่งตั้งอยู่ในย่านประตูน้ำ